( 218 ) 



Scotes, et le maison la u li avant dis Lotins maint, et le mai- 

 son la ses biestes estont, et si a reconnut le devant dis 

 Nicholes Herbers ke il a douneit et otroiet al devant dit Lotin 

 Balgh les avant dites lices et les 2 maisons devant dites a tenir 

 3 ans les prochains que nous atendons a venir, del jour Saint 

 Rémi ki passes est, a moitiet conquest de chou qui des lices 

 venra, et tous li pourfis del erbe entre les lices est a Lotin 

 Balgh et Nicholes Herbers i doit avoir 2 viviers pour sen 

 pourtit faire tout le terme devant dit et tout le coust que il 

 convenra mettre as maisons et as lices amender ce doit tant 

 entièrement paier Nicholes Herbers fors pris seulement les 

 caous de cascun jour que on metera as lices, lesqueus il 

 doivent ambedoi paier de commun coust, et si doit Nicholes 

 paier le chens ki hors en ist, et se Lotins en fust pandes pour 

 le chins et le voedermont, aquiier len doit Nicholes Herbers, et 

 Lotins Balgh peut requerre sen aquit sour toute le rente et 

 sour tous les maisons ke Nicholes Herbers a la entour sour le 

 Hoflant, et si doit Nicholes Herbers les lices et les maisons 

 tenir cstaines de toutes estotï'es suftisantment. Ceste counis- 

 sance ne puet durer cun an apries le termine. A ceste counis- 

 sance furent eschevin d'Ypre, Huelos Crouselins et Jehans 

 Falais. Chou fu fait en lan del incarnation M. CC. et LXXXVI 

 el mois de Décembre, le lundi apries le Saint Nicholai. 



A . . (Même signature Le contre partie garde Jehan Falais. 

 ^ * ^^ • qu'au no 123.) Qest Nicolon Herbers et Lotin Balgh. 



Chirographe en parchemin. Archives communales 

 d'Ypres. Même fonds. 





